(Y. E. 10.04.003.005)

**ΕΙΣΗΓΗΤΙΚΗ ΕΚΘΕΣΗ**

**Νομοσχέδιο με τίτλο: «Ο περί Προϋπολογισμού του**

**Κυπριακού Πρακτορείου Ειδήσεων για το 2022 Νόμος του 2021» και το Μεσοπρόθεσμο Δημοσιονομικό Πλαίσιο (ΜΔΠ) 2022-2024**

Σύμφωνα με τον περί της Δημοσιονομικής Ευθύνης και του Δημοσιονομικού Πλαισίου Νόμο, ο ετήσιος προϋπολογισμός κάθε Κρατικού Οργανισμού και όλοι οι συμπληρωματικοί προϋπολογισμοί του καταρτίζονται και κατατίθενται στη Βουλή των Αντιπροσώπων για ψήφιση με τον ίδιο τρόπο και την ίδια διαδικασία που αναφέρεται σε αυτόν.

2. Ο Προϋπολογισμός του ΚΥΠΕ για το 2022 **(Παράρτημα Α)** υποβλήθηκε ισοσκελισμένος και προνοεί έσοδα και έξοδα ύψους **€2.953.000**. Το ποσό της συνολικής δημόσιας ενίσχυσης είναι ύψους **€2.568.000**, εντός του ορίου της δημόσιας ενίσχυσης πουσυμπεριλήφθηκε στο κονδύλι του Προϋπολογισμού του Υπουργείου Εσωτερικών για το 2022 για το ΚΥΠΕ. Παρουσιάζει τις εξής δαπάνες σε σχέση με τον εγκεκριμένο προϋπολογισμό 2021:

|  |  |
| --- | --- |
|  | 2021 2022  € € Αυξ./Μείωση Ποσοστό |
| (01) Αποδοχές Προσωπικού | 2.012.663 2.033.845 +21.782 1,08% |
| Δαπάνες από εμπορικές δραστηριότητες | 600 600 - - |
| (02) Αμοιβές και άλλα ωφελήματα | 245.500 336.600 91.100 37% |
| (03) Λοιπές Διοικητικές Δαπάνες | 358.636 571.955 213.319 59% |
| (04) Μη προβλεπόμενες Δαπάνες | 10.000 10.000 - - |
|  | **2.626.799 2.953.000 326.201 12,4%** |

3. Σημειώνεται ότι αναφορικά με την αρχική πρόταση Προϋπολογισμού του ΚΥΠΕ, όπως υποβλήθηκε με επιστολή του Αν. Διευθυντή ΚΥΠΕ ημερ. 15/7/2021, διαπιστώθηκε ότι η χορηγία για το 2023 ήταν εντός του ορίου της δημόσιας ενίσχυσης (€2.500.000) ενώ για το 2024 συμπεριλήφθηκε χορηγία ύψους €2.564.661, ξεπερνώντας κατά €64.661 την δημόσια ενίσχυση που συμπεριλήφθηκε στο ΜΔΠ του Υπουργείου Εσωτερικών.

4. Η μεγαλύτερη αύξηση σε σχέση με τον Προϋπολογισμό 2021 παρατηρείται στο Κεφάλαιο (03) με ποσό αύξησης ύψους €213.319, η οποία αφορά μεταξύ άλλων το κονδύλι για την Συντήρηση Εξοπλισμού - άρθρο 238 (αύξηση κατά €11.500) και για την Τεχνολογική Αναβάθμιση –άρθρο 747 (αύξηση κατά €182.100). Για τις εν λόγω ανάγκες δόθηκε επαρκής αιτιολόγηση από τον Αν. Διευθυντή ΚΥΠΕ με ηλεκτρονική επιστολή ημερ. 9/6/2021, ως εξής:

* Άρθρο 747 -Τεχνολογική Αναβάθμιση (€200.000, αύξηση κατά €182.100)

Αφορά αναβάθμιση και αντικατάσταση προγραμμάτων προστασίας, διακομιστών και συστημάτων παρακολούθησης του κέντρου δεδομένων.

* Άρθρο 745 – Έπιπλα και Εξοπλισμός (€23.000, αύξηση κατά €15.000)

Προέκυψε ανάγκη αλλαγής του τηλεφωνικού συστήματος, καθώς το υφιστάμενο δεν επιδέχεται άλλη αναβάθμιση. Επιπλέον απαιτείται η αγορά γραφειακού εξοπλισμού, υπολογιστών και  διαχωριστικών για τη διαμόρφωση των γραφείων για το νέο προσωπικό στο ΚΥΠΕ.

* Άρθρο 106- Απασχόληση Ανταποκριτών και Ειδικών Συνεργατών στην Κύπρο και το Εξωτερικό (€310.000, αύξηση κατά €82.000)

Το ΚΥΠΕ προτίθεται να απασχολήσει  ανταποκριτή στη Μόσχα.  Επίσης υπάρχουν αυξημένες ανάγκες για κάλυψη κινηματογραφικών, τηλεοπτικών μεταδόσεων.

* Άρθρο 230- Διενέργεια Εξετάσεων (€6.000 – νέο άρθρο)

Προέκυψε ανάγκη δημιουργίας νέου κονδυλίου για να καλύπτονται δαπάνες για την πλήρωση κενών θέσεων. Αναμένεται η πλήρωση έξι (6) νέων Συντακτών, από τον Δεκέμβριο 2021, θέσεις για τις οποίες έχει ήδη παραχωρηθεί έγκριση.

* Άρθρο 229- Τραπεζικά Έξοδα (€6.000 – νέο άρθρο)

Το κόστος για τα μηνιαία τραπεζικά έξοδα έχει αυξηθεί, ως εκ τούτου κρίθηκε απαραίτητο να δημιουργηθεί νέο άρθρο για την εν λόγω δαπάνη.

5. Το Υπουργείο Οικονομικών, του οποίου ζητήθηκαν οι απόψεις, με επιστολή ημερ. 22/9/2021 συμφωνεί με την προώθηση του εν λόγω Προϋπολογισμού στο Υπουργικό Συμβούλιο, νοουμένου ότι θα γίνει μείωση στην κρατική χορηγία για το έτος 2024 κατά €64.661 έτσι ώστε να συνάδει με την πρόνοια του κρατικού προϋπολογισμού και θα υιοθετηθούν οι απόψεις του Τμήματος Δημόσιας Διοίκησης και Προσωπικού (ΤΔΔΠ), που αφορούν ουσιαστικά τροποποιήσεις στο κείμενο του Νόμου αναφορικά με θέματα προσωπικού, έτσι ώστε να συνάδει με τις κατευθυντήριες γραμμές της Εγκυκλίου του Υπουργείου Οικονομικών με αρ.1664 και ημερ. 22/6/2021 (**Παράρτημα Β**). Αναφορικά με τα θέματα προσωπικού, δημιουργείται μια (1) νέα θέση Ανώτερου Γραμματειακού Λειτουργού (Κλ.Α10(i)), έναντι σημείωσης με διπλό σταυρό (++) μιας (1) θέσης Γραφέα Ειδήσεων (Κλ.Α2,Α5 και Α7(ii)), κατόπιν συναίνεσης του ΤΔΔΠ.

6. Σημειώνεται ότι το ΚΥΠΕ **έχει συμμορφωθεί με τα πιο πάνω**, και υπέβαλε με ηλεκτρονική επιστολή ημερ. 27/9/2021 τον τελικό αναθεωρημένο Προϋπολογισμό. Επισυνάπτονται με τον υπό αναφορά Προϋπολογισμό η ισχύουσα Έκθεση συμμόρφωσης και εφαρμογής των παρατηρήσεων του Γενικού Ελεγκτή, ως **Παράρτημα Γ**, όπως επίσης η Βεβαίωση Εφαρμογής του Κώδικα Δημόσιας Διακυβέρνησης και το σχετικό ερωτηματολόγιο που την συνοδεύει ως **Παράρτημα Δ**.

7. Το Υπουργικό Συμβούλιο κατά τη συνεδρία του στις 15/10/2021 ενέκρινε το υπό αναφορά νομοσχέδιο και έχει εξουσιοδοτήσει τον Υπουργό Εσωτερικών να καταθέσει τον πιο πάνω Προϋπολογισμό στη Βουλή των Αντιπροσώπων για την ψήφισή του σε Νόμο.

ΥΠΟΥΡΓΕΙΟ ΕΣΩΤΕΡΙΚΩΝ

25 Οκτωβρίου 2021